На олтару српске слоге...
На олтару српске слоге
Неслога је гнездо свила,
Па над гробом српске славе
Сузе лије српска вила!

Сузе лије, јер је Српство
Поцепано на све стране;
А душмани подигли се,
Српско име да стамане!

Српска срећа санком спава,
Српску звезду облак крије;
Само сунце оно јарко
Кроз облаке што нас грије!

Као да би да нам каже:
— Несрећи сте сами криви!
Ил’ би хтело да нам каже:
—Тек у слози Србин живи!

Карловци

Извор 
1895. Бранково коло за забаву, поуку и књижевност. Година -{I}-, број 16, стр. 487.

Сергије Попић